Advokatfirmaet Brask & Bram
Torvet 21,

8000 Århus C
Att. Mads Madsen [skriv navnet på den personaleansvarlige – ring evt. i forvejen og få det!]
Århus, den 15.august 2006.

Vedrørende ansættelse som stud.jur-medarbejder.

Jeg skal herved ansøge om ansættelse som stud.jur-medarbejder.
[I første afsnit fortæller du, hvorfor du søger – i eksemplet er baggrunden en annonce. Skriv fx:] Baggrunden for min ansøgning er jeres stillingsannonce på internetside Studjur.dk, hvor I særligt lægger vægt på, at den rette ansøger skal være jurastuderende på kandidatuddannelsen, besidde kvalifikationer indenfor IT, være dygtig til…..osv osv. [referér til annoncens tekst]
[nyt afsnit: Giv et par eksempler på, hvad du kan, som gør at du opfylder kravene, fx:] Jeg er mere end almindeligt fortrolig med IT, da jeg har arbejdet med internetsiden studjur.dk i flere år, ligesom jeg har kendskab til alle dele af Microsoft Office-pakken.
[næste afsnit: skriv om evt. yderligere ”bonus”-kvalifikationer, som i dine øjne er relevante, fx ] Dertil kommer, at jeg har lokalkendskab, da jeg er opvokset i Århus, og har erhvervserfaring fra advokatfirmaet Advokaterne Sankt Knuds Torv, Århus.
[nyt afsnit: altid skriv lidt om studiet og fag du har haft, især hvis det har relevans for jobbet fx] Jeg har i det kommende semester valgt kursusfag indenfor insolvensret og fogedret, ligesom jeg påtænker at skrive speciale vedrørende udenretlig inddrivelse af misligholdte fordringer.
[Næstsidste afsnit: Praktiske ting, såsom hvornår du kan starte – evt. lidt mere ros til dig selv, fx] Jeg færdiggjorde den juridiske bacheloruddannelse i juli 2006 – på normeret tid - og er derfor i stand til at kunne tilbyde en engageret arbejdsindsats som stud.jur-medarbejder fra eksempelvis 1.9.2006. 

Jeg håber, at ansøgningen har interesse og står til rådighed til en nærmere drøftelse af vores forventninger til hinanden under en samtale.
Med venlig hilsen

Hanne Hansen
Grønborggade 36, 2.th
8000 Århus C
e-mail: admin@studjur.dk

Eksamensbevis

Udtalelse, Advokatfirmaet Advokaterne Sankt Knuds Torv 

Udtalelse, Vicepolitimesteren i Odense
